stanford-oval/wikipedia huggingface dataset:
סמרנדה וולטור

סמרנדה מריה ווּלטור (ברומנית: Smaranda Vultur, נולדה בטימישוארה ב-17 במרץ 1950) היא מסאית, מבקרת ספרות, חוקרת רומניה בהיסטוריה של תרבויות ואנתרופולוגיה תרבותית (לרבות חקר סוגי תקשורת בין דורות, הזיכרון הפרטי והקיבוצי, היסטוריה בעל פה וכו')
קורות חיים

סמרנדה וולטור נולדה במשפחת אקדמאים רומנים. אביה, ד"ר גאורגה בקאנו, יליד הכפר דוידשט, במחוז מוסצ'ל הוא רופא פנימי, שכיהן כפרופסור וכרקטור באוניברסיטה לרפואה בעירה. אמה, לוצ'יה בקאנו, לימדה גם היא כפרופסור בפקולטה לגאוגרפיה והיסטוריה באוניברסיטת טימישוארה.
סמרנדה וולטור למדה בפקולטה לפילולוגיה של אוניברסיטת בוקרשט, המחלקה רומנית-צרפתית, אותה סיים בשנת 1973 ובשנת 1985 סיימה דוקטורט בפילולוגיה בהדרכתו של אלכסנדרו רוסטי. נושא הדוקטורט היה אינטרקסטואליות. בהמשך עשתה השתלמויות בסמיוטיקה באורבינו באיטליה, וב"היסטוריה בעל-פה" בכמה אוניברסיטאות ארצות הברית. אחרי שנת 1990 היא לימדה במהלך השנים שפה וספרות רומנית באוניברסיטאות סורבון בפריז,  קרקוב בפולין ופיזה באיטליה. אחרי שנת 1997 מלמדת כמרצה בכירה באוניברסיטת טימישוארה. בשנים 1999–2001 השתלמה באנתרופולוגיה היסטורית באקול דה אוט אטוד (בית הספר הגבוה) למדעי החברה בפריז.
סמרנדה וולטור היא חברה באיגוד הסופרים הרומנים (1998) ובמועדון ה-PEN הרומני (2003).
החל מ-2015 היא ספרנית בספרייה האוניברסיטית המרכזית "אאוג'ן טודורן"  והחל מ-2009 מנהלת של המרכז הבינתחומי ללימודים אזוריים באוניברסיטת טימשוארה.
פעילותה

סמרנדה וולטור פרסמה שירים לראשונה בגיל 18 (בשנת 1968) בכתב העת הספרותי "Orizont" (אוריזונט = אופק) בטימישוארה.
אחרי שנת 1991 התחילה וולטור לערוך מחקרי "ההיסטוריה בעל-פה" הממוקדים בסיפורי חיים בעל פה של בני קבוצות אתניות ברומניה ואחר כך בארצות אחרות. בין השאר חקרה את סיפורי בני המיעוט הגרמני בחבל באנאט בתקופת הגירוש בתקופה הסטליניסטית (בשנים 1951–1956) ברומניה לשדות ברגאן, סיפורי חיים של שארית הפליטה של יהודי באנאט. מחקרה על גירוש הגרמנים לברגאן נכלל בדו"ח ועדת טיסמניאנו לניתוח הדיקטטורה הקומוניסטית ברומניה.
החל משנת 1997, במסגרת קרן "אירופה השלישית" יצרה סמרנדה וולטור קבוצה להיסטוריה בעל פה ואנתרופולוגיה תרבותית, ובעזרתה יצרה ארכיון עתיר עדויות, סיפורים, מסמכים, צילומים על בני קבוצות אתניות שונות שחיו או חיות בחבל באנאט ברומניה - גרמנים, יהודים, פליטים רומנים ואחרים מבסרביה ובוקובינה, צרפתים וכו'.
סמרנדה וולטור מפרסמת בקביעות מאמרים בכתב העת "Revista 22" ועורכת בשותפות את כתב העת "Colloquium".
היא נשואה ליון וולטור, מסאי ופרופסור באוניברסיטה, שמוצאו במחוז ביסטריצה-נסאוד בטרנסילבניה.
ספרים

1992 - Infinitul mărunt. De la configurația intertextuală la poetica operei
(האינסוף הזעיר)
Istorie trăită, istorie povestită. Deportarea în Bărăgan - 1997
(היסטוריה כחיים, היסטוריה כסיפור. הגירוש לברגאן)
2000 - בשיתוף עם קבוצת האנתרופולוגיה התרבותית והיסטוריה בעל פה "אירופה השלישית" וכעורכת - Lumi în destine. Memoria generațiilor de început de secol din Banat (עולמות וגורלות. זיכרון הדורות מתחילת המאה בחבל באנאט)
Germanii din Banat prin povestirile lor 2000 (הגרמנים מבאנאט דרך סיפוריהם)
2001
Scene de viață. Memorie și diversitate culturală. Timișoara. 1900-1945 (סצנות חיים. זיכרון וגיוון תרבותי. טימישוארה 1900–1945) אלבום דו-לשוני ברומנית וצרפתית
(album bilingv, editat de Centrul Cultural Francez din Timisoara, Editura Polirom, Iasi, 2001).
2002 - Memoria Salvată. Evreii din Banat, ieri și azi (ההיסטוריה הניצלת. יהודי באנאט אתמול והיום)
2010 - עם אדריאן אוניקה (Adrian Onica)
Basarabeni și bucovineni în Banat. Povestiri de viață (בני בסרביה ובני בוקובינה בבאנאט. סיפורי חיים)
2012 Francezi în Banat, bănățeni în Franța(צרפתים בבאנאט, בני באנאט בצרפת)
השתתפה בחיבור ספרים בתחום הסגנון בשפה הרומנית - " Stilurile nonartistice ale limbii române literare în secolul al XIX-lea” (הסגנונות הלא-אמנותיים של השפה הרומנית הספרותית במאה ה-19)
Puterea cincea (המעצמה החמישית)
פרסים ואותות הוקרה

1992 - פרס איגוד הסופרים הרומנים על בכורה בתחום המסה, בקורת ותורת הספרות - על הספר "Infinitul mărunt
הערות שוליים

↑  M.Cincea 2019
| --- | --- |
בקרת זהויות :  NLI: 987007500569005171  BnF: cb129363733 (data)  GND: 1070046779  ISNI: 0000 0001 1946 5703  LCCN: no98071591  SUDOC: 056873433  VIAF: 10266326   WorldCat (עם VIAF): 10266326
סקאלאט

סקאלאט (באוקראינית: Скалат; בפולנית: Skałat) היא עיירה במחוז טרנופול שבמערב אוקראינה, בה התקיימה עד השואה קהילה יהודית גדולה.
תולדות היישוב

סקאלאט נזכרת לראשונה בתחילת המאה ה-16 כעיר אצולה פרטית, ובסמוך אליה הוקמה בשנים אלה טירה. טירה זו הוחרבה באמצע המאה ה-17 בידי הקוזקים, ובאותן שנים נערך בעיירה קרב בין הטרנסילבניים והטטרים. בשנת 1675 נהרסה העיירה בשנית במהלך מלחמת ממלכת פולין עם האימפריה העות'מאנית.
בחלוקת פולין הראשונה בשנת 1772 נכללה העיירה בתחום גליציה האוסטרית, ולאחר מלחמת העולם הראשונה נכללה בתחום הרפובליקה הפולנית השנייה.
יהודי סקאלאט

בין מלחמות העולם נמנו בעיירה כ-3,000 יהודים, רוב תושביה, והתקיימה בה פעילות של המפלגות היהודיות השונות, תוך קיום בית ספר עברי. עם כיבוש האזור בידי ברית המועצות בספטמבר 1939 נאסרה פעילות זו.
ב-7 ביולי 1941, במהלך מבצע ברברוסה, נכבשה העיירה בידי הגרמנים, ובו ביום רצחו בה אלו כ-20 יהודים. למחרת ערכו האוקראינים פוגרום גדול ביהודי העיירה, בו רצחו בסיוע הגרמנים כ-560 יהודים. בהמשך החודש הוטלו על יהודי העיירה תשלומי כופר גבוהים, והם גויסו לעבודות כפייה, שחלקן בוצעו במחנות עבודה.
בסוף אוגוסט 1942 שולחו כ-600 יהודים "לא כשירים לעבודה" מהעיירה למחנה ההשמדה בלז'ץ. בתחילת אוקטובר 1942 הובאו לעיירה יהודים נוספים מסביבתה.
ב-21 עד 22 באוקטובר 1942 נערכה בעיירה אקציה המונית, בה עברו שוטרים גרמנים ואוקראינים בין בתי היהודים, ושילחו כ-2,700 מהם לבלז'ץ וכ-200 לינובסקה, תוך ירי ב-153 יהודים בשעת האקציה.
ב-9 בנובמבר 1942 נערכה בעיירה אקציה נוספת, בה שולחו כ-1,100 יהודים מהעיירה לבלז'ץ. לאחר אקציות אלה רוכזו יהודי העיירה הנותרים בגטו סגור שהוקם בה, בו שררו רעב ומגפות. ב-7 באפריל 1943 נרצחו בבורות ירי כ-750 יהודים מהגטו שבעיירה, ובהם מי שהיו מאושפזים בבית החולים המקומי ואנשי הסגל הרפואי בו.
ב-9 ביוני 1943 בוצעה בגטו שבעיירה אקציית חיסול, בה נרצחו בבורות ירי כ-500 היהודים האחרונים בו. כ-400 יהודים ששהו במחנה עבודה שהוקם בעיירה נרצחו עד 28 ביולי 1943.
מבין כ-300 היהודים שהצליחו להימלט מהעיירה טרם חיסול הגטו בה, שרדו את השואה 7 אנשים.
אנדרטה לזכר יהודי סקאלאט שנספו בשואה, בבית העלמין בחולון
סקאימארק איירליינס

בואינג 767 בשירות סקאימארק בנמל התעופה טוקיו האנדה
סקאימארק איירליינס (ביפנית: スカイマーク, באנגלית: Skymark Airlines) היא חברה לטיסות חסך יפנית, המפעילה טיסות פנימיות ביפן, וטיסות שכר לגואם וסיאול.
תולדות החברה

חברת התעופה נוסדה ב-12 בנובמבר 1996, לאחר שהונהגה ביפן מדיניות שמים פתוחים, והיא החלה לפעול ב-19 בספטמבר 1998.
בעלי המניות העיקריים הם "Shinichi Nishikubo"‏ (35.47%), ו-"H.I.S"‏ (27.62%). לחברה 1516 עובדים.
צי המטוסים

צי המטוסים של החברה נכון ליוני 2020:
| כלי טיס | בצי | בהזמנה | נוסעים> Y | נוסעים> סה"כ | הערות |
| --- | --- | --- | --- | --- | --- |
| בואינג 737-800 | 29 | — | 177 | 177 |  |
| סה"כ | 29 | — |  |  |  |
הערות שוליים

↑  About us באתר החברה
| --- | --- |
בקרת זהויות :  NDL: 001342784  VIAF: 13158548819516352524   WorldCat (עם VIAF): 13158548819516352524 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סקאימארק איירליינס".
סקאלה (פולין)

סקאלה (בפולנית: Skała) היא עיירה במחוז קרקוב שבפרובינציית פולין קטן בפולין, בה התקיימה עד השואה קהילה יהודית.
תולדות היישוב

סקאלה נזכרת מהמאה ה-13 ככפר בבעלות הבישוף של קרקוב, ובמהלך המאה ה-14 הוענקו לה זכויות עיר והיתר לקיים בה ימי שוק וירידים שנתיים.
בראשית המאה ה-18, במהלך המלחמה הצפונית הגדולה, הועלתה העיירה באש בידי השוודים. בחלוקת פולין השלישית, בשנת 1795, נכללה העיירה בתחום אוסטריה, ובשנת 1815 נכללה בתחום פולין הקונגרסאית.
יהודי סקאלה

יהודים ישבו בעיירה מסוף המאה ה-18, ובמהלך המאה ה-19 מספרם בה גדל, והם נטלו חלק מרכזי בפיתוחה הכלכלי. לאחר מלחמת העולם הראשונה נמנו ביישוב 604 יהודים, והתקיימה בו פעילות של אגודת ישראל ושל המפלגות הציוניות.
עם כיבוש העיירה בידי הגרמנים בתחילת מלחמת העולם השנייה, מונה בה יודנרט, והוטלו על יהודיה גזירות שונות, ובהן חובת ביצוע עבודות כפייה משפילות, איסור הליכה על מדרכות, חובת ענידת סרט זרוע וחובת תשלום סכומי כופר. מעת לעת ביצעו אנשי ס"ס שהגיעו לעיירה מעשי התעללות ורצח אקראיים בקרב יהודיה. בהמשך שולחו כ-300 יהודים מהעיירה למחנה העבודה פלאשוב.
ב-28 באוגוסט 1942 פשטו על העיירה אנשי ס"ס ושוטרים גרמנים, פולנים ואוקראינים, וריכזו את יהודיה באלימות בכיכר השוק בה, תוך ירי בנמלטים. משם נלקחו יהודי העיירה למחנה המעבר בסלומניקי, בו הוחזקו כשבועיים בשדה פתוח. לאחר סלקציה שולחו רוב יהודי העיירה מהמקום למחנה ההשמדה בלז'ץ. יהודים מעטים שעוד נותרו בעיירה לאחר האקציה רוכזו ב-10 בנובמבר 1942, וגורשו לוולברום, תוך רצח כולם במהלך הדרך.
אנדרטה לזכר יהודי סקאלה שנספו בשואה, בבית העלמין בחולון
סימילאק

| --- | --- |

מדף עם מוצרי סימילאק בחנות
 
 מאכלים
 יצרן:  מעבדות אבוט 
 תאריך יצירה:  1925 
 
סימילאק (באגלית: Similac, צירוף של המילים similar - דומה ו-lactation - חֲלָבִיוּת) הוא מותג של תרכובת מזון לתינוקות שפותח על ידי אלפרד בוסוורת' מאוניברסיטת טאפטס ומשווק על ידי חברת מעבדות אבוט. הוא שווק לראשונה בסוף שנות ה-20, ולאחר מכן שונה הרכבו והושק מחדש ב-1951. במאה ה-21 סימילאק משווק ב-96 מדינות ברחבי העולם.
היסטוריה

בשנת 1925 פיתח אלפרד בוסוורת' תרכובת מזון לתינוקות בשם "פרנקלין לתינוקות", בצורת אבקה, ששמה שונה מאוחר יותר לסימילאק. עבור חברת Moores & Ross Milk Company. בשנת 1928 החברה שינתה את שמה ל"M &R Diatetic Laboratories", מוכרת את פעילות החלב שלה ומתמקדת בשיווק תרכובת מזון וחלב לתינוקות.
בשנת 1950 - החברה השיקה בארצות הברית את "Similac Concentrated Liquid", תרכובת מזון לתינוקות מוכנה לשימוש. ובשנת 1959 השיקה "סימילאק עם ברזל", תרכובת מזון לתינוקות מועשרת בברזל.
בשנת 1961 החלה החברה לפעול באירופה, ופתחה מפעל בהולנד, המפעל הראשון שלה מחוץ לארצות הברית.
בשנת 1964 החברה התמזגה עם חברת "מעבדות אבוט".
בשנת 1966 השיקה את "איזומיל", תרכובת על בסיס סויה.
בשנת 1994 סימילאק השיקה את "NeoCare", תרכובת המותאמת לפגים. שמו שונה אחר כך ל-"Similac NeoSure".
בפברואר 2022, יזמה אבוט איסוף (ריקול) מרצון של שני סוגי מוצרי אבקה לתינוקות: אלימנטום ו-HMF, בשל הטענה כי ארבעה תינוקות בארצות הברית אושפזו עקב זיהום חיידקי שנגרם לתינוקות על ידי המוצרים. בשלוש מתוך התלונות דווח כי התינוקות נדבקו מחיידק קרונובקטר סקזקי (אנ'), העלול לגרום לזיהום חמור החברה סגרה את המפעל בו יוצרו המוצרים. מנהל המזון והתרופות האמריקאי ערך חקירה אך לא מצא ראיות לכך שהזיהומים של התינוקות נגרמו על ידי המוצרים. המפעל נפתח מחדש ביוני 2022.
שיווק בישראל

"סימילאק" החלה להיות מיובאת לישראל בסוף שנות ה-70 של המאה ה-20, על יד חברת "פרומדיקו", חברה ליבוא תרופות שהוקמה על ידי חברת טבע תעשיות פרמצבטיות ומשקיעים נוספים. "פרומדיקו" התפרסמה אחר כך בפרשה בו הואשמה בהשתמטות ממס, אך בפסק דין תקדימי נקבע כי עשתה "תכנון מס לגיטימי" (על ידי שימוש בחברה זרה הרשומה במקלט מס) ולא "התחמקות ממס" האסורה על פי החוק. תחילה נמכרו מוצרי "סימילאק" רק בבתי מרקחת והחל מ-1982 גם ברשתות השיווק.
בשנות ה-90 של המאה ה-20 עלתה הפופולריות של תרכובות מזון לתינוקות ובנוסף למתחרה הוותיקה, "מטרנה" שייצרה חברת מוצרי מעברות, נכנסה לשוק גם חברת "רמדיה" עם מוצר שיוצר על ידי חברת "הומנה" חברת בת גרמנית של תאגיד היינץ. פרומדיקו, משווקת סימילאק, יזמה מהלכי שיווק אגרסיביים, אך נתח השוק שלה היה הקטן ביותר מבין השלושה. בעקבות פרשת רמדיה נתח השוק של "סימילאק" בישראל זינק בכ-70%, מ-25% ל-40%. חברת פרומדיקו ניצלה את המצב גם להעלות את המחירים של מוצריה. בספטמבר 2005, נרכשה היבואנית חברת פרומדיקו על ידי חברת ניאופרם. אחר כך החלה היצרנית, חברת מעבדות אבוט, לפעול ישירות בישראל.
שיווק בישראל > פרשת "אמהות משפיעניות פיקטיביות" > רקע

בעשור השני של המאה ה-21 נכנסו שתי מתחרות נוספות לשוק הישראלי: "אופטימיל", שיבאה חברת מדיצ'י מדיקל. ו"נוטרילון" שמיוצר על ידי חברת נוטרישיה (Nutricia), יצרנית תחליפי חלב האם הגדולה באירופה והשנייה בגודלה בעולם, ומיובא על ידי חברת טבע תעשיות פרמצבטיות. בנוסף הוחלט שבכל מכרז של בתי החולים לתרכובות מזון לתינוקות, יזכו שתי חברות, כדי שלהורים תהיה בחירה והמחיר יוזל. "נוטרילון" הצליחה לזכות בנתח שוק גדול, כיוון שנמכרה במחיר נמוך יותר ב-25% ממחיר המתחרות.
שיווק בישראל > פרשת "אמהות משפיעניות פיקטיביות" > מסע הפרסום

בספטמבר 2019, החל גל של תלונות הורים על "נוטרילון" בפוסטים ברשתות החברתיות. בהמשך התגלה כי מדובר היה ב"משפיעניות פיקטיביות", ולמעשה היה זה קמפיין השמצה שהפעיל צוות השיווק של "סימילאק" אמצעות חברת הפרסום "דה לידרס" (The Leaders) המתמחה בפעילות מסוג זה, בעזרת משתמשים פיקטיביים ומגיבים בתשלום במטרה להכפיש את "נוטרילון". ביוני 2020 הגישה חברת טבע תביעה על סך 40 מיליון שקל נגד חברת אבוט, בטענה לשימוש בחשבונות פיקטיביים כדי לקדם את "סימילאק", ולהכפיש את "נוטרילון".
בפברואר 2023 הטילה הרשות להגנת הצרכן ולסחר הוגן קנס בסך 5.5 מיליון שקל על חברת אבוט, וקנס נוסף בסך כ-500 אלף שקל על חברת "דה לידרס שיווק משפיענים", בטענה כי יצרו פרסום סמוי ושקרי באמצעות פרופילים פיקטיביים ברשתות החברתיות במטרה להכפיש את המתחרה "נוטרילון".
מוצרים

נוסחה לפגים
| מוצר פרימי | תיאור מוצר | שנת השקה |
| --- | --- | --- |
| Similac NeoSure | לתינוקות שנולדו בטרם עת | 1994 |
נוסחאות לתינוקות
| מוצר | תיאור | שנת השקה |
| --- | --- | --- |
| סימילאק סויה איזומיל | נוסחה לתינוקות על בסיס סויה. | 1966 |
| סימילאק אורגני | נוסחה אורגנית מוסמכת על ידי מחלקת החקלאות של ארצות הברית | 2006 |
| סימילאק אלימנטום | משקה משלים לילדים עם אלרגיות חמורות למזון, רגישות לחלבון שלם, עיכול לקוי חלבון או חוסר ספיגה של שומן | - |
| סימילאק רגיש | מיועד לטרחני וגזים עקב רגישות ללקטוז, או יריקות קלות. | - |
| סימילאק ל-Spit-Up | נוסחה על בסיס חלב עם תוספת עמילן אורז כדי לסייע בהפחתת יריקה תכופה. | - |
| Similac Total Comfort | לתינוקות עם בעיות עיכול. | - |
| Similac Advance ללא GMO | נוסחה לתינוקות על בסיס חלב, מועשרת בברזל ללא אורגניזמים מהונדסים גנטית. | 2007 |
| סימילאק פרו-אדוונס | נוסחה שנועדה לסייע בחיזוק המערכת החיסונית של התינוק, כך שתהיה דומה יותר לזו של התינוק היונק חלב אם. | 2011 |
| Similac Pro-Sensitive | נוסחה המכילה אוליגוסכריד חלב אנושי (HMO) ועוזרת בהתלבטות, גזים או יריקות קלות עקב רגישות ללקטוז. | 2016 |
| Pure Bliss מאת Similac Infant Formula | נוסחה מחלב טרי, מפרות המוזנות בעשב טבעי ללא הורמוני גדילה מלאכותיים או אנטיביוטיקה. | 2016 |
נוסחאות לפעוטות
| מוצר | תיאור | שנת השקה |
| --- | --- | --- |
| Go & Grow מאת Similac Sensitive | משקה לילדים עם רגישות ללקטוז. | - |
| Go & Grow מאת Similac NON-GMO | משקה על בסיס חלב לפעוטות בני 12–24 חודשים ללא GMO. | 2015 |
| Go & Grow מאת Similac Food Mix-Ins | משקה המספק חומרים מזינים לתמיכה בגדילה והתפתחות במזון של פעוט. | 2016 |
| Pure Bliss מאת סימילאק משקה פעוט | משקה לפעוטות החל מחלב טרי מפרות מוזנות בעשב, ללא הורמוני גדילה מלאכותיים או אנטיביוטיקה. | 2016 |
לאמהות
| מוצר | תיאור | שנת השקה |
| --- | --- | --- |
| תוסף הנקה סימילאק | תוספי הנקה | 2014 |
| ויטמין סימילאק טרום לידתי | ויטמינים טרום לידתיים | - |
רכיבים

כל מוצר בסדרת סימילאק מכיל מרכיבים שונים אך ברובם יש OptiGRO, תערובת המכילה:
חומצה דוקוסהקסאנואית (אנ')
לוטאין (אנ')
ויטמין E
נוקלאוטידים
נוגדי חמצון
מזון פרוביוטי
הערות שוליים

↑  הדר קנה, ארבעה תינוקות בארה"ב אושפזו: ריקול למוצרי מרשם של סימילאק גם בישראל, באתר TheMarker‏, 20 בפברואר 2022
↑  Shauneen Miranda, Abbott reopens Michigan baby formula plant after flooding, NPR, ‏11 ביולי 2022
↑  מחירון אבקת חלב סימילק, כל העיר, 5 באוקטובר 1979
↑  שלומי גולובינסקי, בית המשפט העליון זיכה את מנכ"ל טבע, אלי הורביץ, בפרשת פרומדיקו, באתר TheMarker‏, 7 בספטמבר 2000
עו"ד (רו"ח) אייל רובין ורו"ח אילן עזרא, משרד סומך-חייקין, ‏תמצית פרשת פרומדיקו, באתר גלובס, 13 בספטמבר 2000
↑  הורחבה מכירת חלב לתינוקות "סימילאק" גם לרשתות שיווק, מעריב, 8 בדצמבר 1982
↑  איל אוחנה, הפורמלה של רמדיה, חדשות, 27 במאי 1992
↑  ורד שרון-ריבלין, ‏פרומדיקו, משווקת סימילאק, בפרסום תוקפני נגד מטרנה, באתר גלובס, 30 במאי 1999
↑  הרצל לקס, עלייה של 70% למותג תחליפי החלב סימילאק עקב פרשת רמדיה, באתר הארץ, 21 בדצמבר 2003
ורד שרון-ריבלין, ‏עיקר הגידול לאחר משבר רמדיה - בסימילאק, באתר גלובס, 21 בדצמבר 2003
↑  רוני לינדר, למרות ההשקה המחודשת של רמדיה: תחליף החלב סימילאק מתייקר, באתר TheMarker‏, 9 במאי 2006
↑  גלי ברגר, המיזוג בין פרומדיקו לניאופרם יוצא לדרך: עובדי החברות קיבלו אישור מההנהלות, באתר TheMarker‏, 7 בספטמבר 2005
↑  עדיה פיטרמן, אבוט משיקה בישראל תחליף חלב חדש, באתר TheMarker‏, 12 בספטמבר 2011
↑  רינה רוזנברג קנדל, מדיצ'י מדיקל: עד 2010 נכבוש 20% משוק תחליפי החלב , באתר TheMarker‏, 19 במאי 2008
איילה צורף, "שוק תחליפי החלב צמא לשחקן שלישי", באתר TheMarker‏, 14 בספטמבר 2008
↑  עדיה פיטרמן, טבע נכנסת לשוק תחליפי החלב בישראל: משיקה את נוטרילון, באתר TheMarker‏, 9 באוקטובר 2011
↑  רוני לינדר, האם תחליפי החלב יוזלו? חברות שיציעו מחיר נמוך - יזכו במכרז בתי חולים, באתר TheMarker‏, 29 באפריל 2012
עידו אפרתי, תחרות גם במחלקות היולדות: נוטרילון של טבע מצטרף לסימילאק ומטרנה, באתר TheMarker‏, 21 באפריל 2013
↑  אורה קורן, טבע משיקה תחליף חלב אם נוטרילון בהנחה של כ-25% ממחיר המתחרות, באתר TheMarker‏, 24 באוקטובר 2011
↑  גבריאלה דוידוביץ'-ויסברג, הורים התלוננו על פורמולת מזון התינוקות של נוטרילון; טבע: לא חל כל שינוי, באתר TheMarker‏, 6 בספטמבר 2019
↑  לירון בן יעקב, ‏למה אנחנו עדיין מופתעים מפייק-ניוז?, באתר גלובס, 27 ביוני 2020
↑  רפאלה גויכמן, תמורת 10,000 שקל, "אמא מודאגת" תשמיץ את המתחרים שלך בפייסבוק, באתר TheMarker‏, 25 ביוני 2020
יהונתן קלינגר, מאיפה יונקים המשפיענים, באתר העין השביעית, 22 ביוני 2020
↑  אורנה יפת, קנס של 5.5 מיליון שקל ליבואנית סימילאק על פרסום שקרי ברשתות החברתיות, באתר כלכליסט, 15 בפברואר 2023
↑  גלי ברגר, יצרנית סימילאק תשווק סדרה חדשה של מזון לתינוקות, באתר הארץ, 2 באוגוסט 2007
↑  מיכל רז-חיימוביץ', ‏סימיליאק יוצאת במהלך שיווקי לקידום פורמולת "קומפורט", באתר גלובס, 4 ביוני 2013
↑  גלי ברגר, שוק תחליפי חלב האם מתחמם: יצרנית סימילאק הודיעה על הבאתה לארץ של סדרת סימילאק אדוונס, באתר TheMarker‏, 1 באוגוסט 2007
↑  עדיה פיטרמן, חברת אבוט משיקה את סימילאק אדוונס פלוס, באתר TheMarker‏, 11 בספטמבר 2011
סן מרינו במשחקים הפאראלימפיים

סן מרינו השתתפה לראשונה במשחקים הפאראלימפיים בלונדון (2012), כששלחה למשחקים ספורטאי יחיד. במשחקי החורף לא נטלה סן מרינו חלק מעולם.
המתחרה אותו שלחה סן מרינו לתחרויות 2012, כריסטיאן ברנארדי, התחרה בתחרות הדיפת כדור ברזל אך לא הצליח להגיע להישגים ספורטיביים משמעותיים, וסיים אחרון במקצה שלו עם תוצאה של 4.54 מטרים בלבד.
ראו גם

סן מרינו במשחקים האולימפיים
הערות שוליים

↑  Men's Shot Put - F54/55/56
סן נו ריקיו

זהו שם יפני; שם המשפחה הוא .
סן-נו-ריקיו
סן נו ריקיו (יפנית: 千利休; ‏1522–1591) היה נזיר, משורר ואמן תה ידוע אשר נולד בעיר סאקאי תחת השם סן סואקי (Sen Soaki) ועיצב מחדש את טקס התה היפני (Cha no Yu). ריקיו צירף את כל שלמד ויצר טקס תה צנוע ופשוט בו שילב פילוסופיה ואסתטיקה על פיהן אף עיצב את מהלך טקס התה ואת כלי הכנת התה והגשתו.
חייו

ריקיו החל את לימודי טקס התה בגיל צעיר אצל אמן תה בשם Kitamuki Dōchin ובשנת 1540 החל ללמוד אצל Takeno Jō-ō, נזיר זן ואמן תה ידוע, אשר לימד אותו טקס תה שונה מעט מהטקס ההמוני שהיה פופולרי באותה תקופה. הטקס החדש נקרא תה ואבי (Wabi Cha), והוא נשען על פילוסופיית הוואבי המדגישה פשטות, צניעות ומציאת יופי בדברים היומיומיים והלא מושלמים. ריקיו, אשר נהג לתרגל זן, הגיע להבנה כי תרגול הכנת התה על כל שלביו הוא הדרך הטובה ביותר לתרגול זן. הוא  לימד את ארבעת העקרונות של התה, אלה הם הרמוניה, טהרה, שלוה והערכה. כמו כן הוא הדגיש שיש להימנע מהתפארות וממותרות. כך הפכה הכנת התה והגשתו לטקס אשר אפשר לאנשים להתרכז בהווה, ביופי הפשוט והרגיל, לרוקן את התודעה ואולי אף להגיע להארה.
עד 1560 אירח ריקיו אין ספור טקסי תה וביסס עצמו כאמן תה מוביל. בשנת 1570 פגש את הדאימיו אודה נובונאגה (Oda Nobunaga) וארח אותו בטקס תה. מאותו הרגע הפך נובונאגה לפטרונו של ריקיו, וזה האחרון עזר לו וייעץ לו בעת אירוח טקסי תה. הטקס, שבאותה תקופה התבצע באולמות גדולים ומפוארים וכלל משתתפים רבים, אפשר למנהיגים ולאנשים בעלי ההשפעה להציג את עושרם ועצמתם בפומבי ונתן להם לגיטימציה לשליטה. בנוסף, בתקופה זו של מלחמות רבות בין דאימיו בעלי עצמה, היה ריקיו מארח סמוראים רבים בטקסי תה אשר סיפקו להם הפוגה ומנוחה מהלחימה והזדמנות לאגירת כוחות מחודשים. עם מותו של נובונאגה, הפך ריקיו לאמן התה של יורשו, טויוטומי הידיושי (Toyotomi Hideyoshi), השליט הצבאי שאיחד את יפן לאחר תקופת מלחמות ארוכה (1467-1573). הם אירחו יחד טקסי תה רבים ובהם טקסים מפוארים ביותר בארמון הקיסר. היה זה הזמן בו הקיסר העניק לסן סואקי את שמו סן נו ריקיו.
באותה תקופה החל ריקיו מתנגד לראוותנות והזוהר של טקס התה והחל מקדם את טקס הוובי הצנוע יותר. יש הטוענים כי התנגדות זו יצרה מחלוקת קשה בינו לבין הידיושי אשר ציווה עליו לבצע התאבדות (ספוקו). התאבדותו של ריקיו התבצעה לאחר טקס תה ובנוכחות אורחים רבים.
השפעתו של ריקיו על טקס התה ומרכיביו הייתה רבה. בטקס שיצר הוא ביטל לחלוטין את המעמדות והתמקד בריקון התודעה והתרכזות ביופי הפשוט של חפצים יומיומיים. כדי ליישם זאת, הקטין סן נו ריקיו את חדר התה ובכך יצר מצב של אחווה, שיתוף וקרבה בין משתתפי הטקס ועיצב סביבה המשרה תחושת רוגע ושלווה טבעית.
ריקיו בנה אגן מים (Water Basin) בחצר חדר התה על מנת שהאורחים ישטפו מידיהם את האבק המזהם וייטהרו לפני כניסתם. האגן מוקם נמוך, קרוב לאדמה, על מנת לאלץ גם את האנשים המכובדים, החזקים והמשפיעים ביותר להתכופף, ובכך להזכיר להם כי הם שווים בין האורחים ושעליהם להיות צנועים. את העיקרון הזה הוא יישם גם בכניסה הנמוכה לחדר התה ובכך טשטש כל הבדל מעמדות.  בנוסף לשינויים אלה יצר ריקיו את כלי הכנת התה והגשתו (Raku Ware) ברוח הוואבי. לשם כך הוא בחר חומרים פשוטים ויומיומיים המדגישים את ההיבט הרגיל והיומיומי שבתה. כלים אלה הם נראים גסים, פגומים ולא סימטריים, דבר המדגיש את יופיים הפשוט.
סן נו ריקיו, היה בין אמני התה הידועים והמובילים ביפן שעיצבו במהלך השנים את טקס התה שאנו מכירים כיום על פי תפיסת עולמו הצנועה ואסתטיקת הוואבי בה דגל אותה שאב ממוריו הידועים והמוערכים. טקס צנוע, פשוט המשרה אווירת שלווה ושוויון, שם דגש גם על הכנת והגשת התה, ועל תרגול הזן.
הערות שוליים

↑  שתיית תה הייתה נהוגה ביפן מ 1191 בקרב נזירים ובהשפעת הזן קיבלה אופי טקסי שנועד לעזור לבני אדם להגיע להתעלות נפשית. ב. שילוני, יפן המסורתית:תרבות והיסטוריה, (תל אביב:הוצאת שוקן, 2001),112-113.
↑  S. Sen, Japanese way of tea:From Its Origin in China to Sen Rikyu Illustrated edition. (University of Hawaii Press, 1998).159-176.
↑  זן- כת בודהיסטית אשר מתמקדת בהימצאות טבע הבודהה בכל יצור חי, בכל עץ, הר וגם בחפצים דוממים כמו ספל תה. בעזרת תרגול של מדיטציה ניתן להגיע להארה. השימוש בתה עזר לנזירי הזן להישאר ערים ומרוכזים בזמן המדיטציה. שילוני, יפן המסורתית:תרבות והיסטוריה, 109-110.
↑  A.L.Sadler, Cha-No-Yu: Japanese Tea Ceremony Tuttle Publishing, 2001,101-103.
Hayashiya, M. Nakamura, S. Hayashiya T. Japanese Arts and the Tea Ceremony. 1st ed.(Tokyo: Heibonsha, 1974) 29-30.
M. Weston, Giants of japan: The Lives of Japan's Greatest Men and Women.First Thus. Kodansha, 2002) 85-93.
G.Itasaka et al.,"Sen No Rikyu" vol.7 From Kodansha encyclopedia of japan, (kodansha LTD Tokyo, 1983) 67
↑  Weston,Giants of japan: The Lives of Japan's Greatest Men and Women, 85-93
↑  ריטוש הבטן, הדרך המכובדת בה סמוראים היו מתאבדים כאשר בגדו באדונם או כאשר פשעו ובכך שמרו על כבודם ועל כבוד משפחתם. שילוני, יפן המסורתית:תרבות והיסטוריה), 100.
| --- | --- |
בקרת זהויות :  NLI: 987007280504305171  BnF: cb135323200 (data)  CiNii: DA04900466  GND: 120773821  ISNI: 0000 0000 8396 178X  LCCN: n81116870  NDL: 00312166  NTA: 073521817  SUDOC: 076049558  ULAN: 500085683  VIAF: 77154987   WorldCat (עם VIAF): 77154987
סידי קאסם

| --- | --- |

 מדינה:  מרוקו מרוקו
 גובה:  194 מטרים
 אוכלוסייה:  ‏
  ‑ בעיר:  75,672 (2014)
 קואורדינטות:  34°13′00″N 5°42′00″W﻿ / ﻿34.216667°N 5.7°W﻿ / 34.216667; -5.7
  מפת מיקום  מפה מפורטת   (למפת מרוקו מוגדלת) רבאט קזבלנקה אגאדיר טנג'יר מקנס מרקש פאס אוג'דה סלא האוקיינוס האטלנטי הים התיכון אלג'יריה סהרה המערביתסידי קאסם(למפת מרוקו רגילה) רבאט קזבלנקה אגאדיר טנג'יר מקנס מרקש פאס אוג'דה סלא האוקיינוס האטלנטי הים התיכון אלג'יריה סהרה המערביתסידי קאסם  he tabBackground:;tabBorder:#aaa;defaultTab:0;
 
סידי קאסם (בערבית: سيدي قاسم) היא עיר בצפון-מערב מרוקו בת כ-74 אלף תושבים. העיר הייתה ידועה בשם פטיז'אן (בצרפתית: Petitjean) בתקופת השלטון הצרפתי, על שם קצין צרפתי שנהרג בה בשנת 1911. הצרפתים ערכו באזור חיפושים אחר נפט החל משנת 1934, ותפוקת נפט מקומית החלה לזרום משנת 1939. 
מעט דרום לסידי קאסם מצויים שרידי העיר העתיקה ווליביליס, שנוסדה במאה ה-3 לפנה"ס והייתה ליישוב חשוב עם הכיבוש הרומי בשנת 40 לערך.
| --- | --- |
בקרת זהויות :  VIAF: 71148570721124312434   WorldCat (עם VIAF): 71148570721124312434 
ערך זה הוא קצרמרבנושא גאוגרפיה של מרוקו ובנושא יישובים בצפון אפריקה. אתם מוזמנים לתרום לוויקיפדיה ו.
סיקורסקי S-97

סיקורסקי S-97 ריידר הוא מסוק סער קואקסיאלי משולב, המבוסס על הטכנולוגיות שנוסו במסוק S-69 ובמסוק X2. המסוק פותח על ידי סיקורסקי ונבנה עבור צבא ארצות הברית בתור הצעתם לתוכנית סייר אווירי חמוש. המסוק עשה את טיסת הבכורה שלו ב-22 במאי 2015.
למסוק שני רוטורים ראשיים המותקנים זה מעל זה וסובבים בכיוונים מנוגדים, המונעים את הצורך ברוטור זנב לייצוב ומאפשרים התקנת מדחף אחורי שמקנה לו ביצועי טווח ומהירות גבוהים.